### Anexa 5 - Formulare pentru achiziţia de servicii de consultanţă

[***Anexa 5.1 - Termeni de referinţă***](#Anexe)

Proiectul privind Învăţământul Secundar (ROSE)

SCHEMA DE GRANTURI PENTRU UNIVERSITĂŢI – Programe de vară de tip punte (SGCU – PV)

Beneficiar: Universitatea „Alexandru Ioan Cuza” din Iaşi

Titlul subproiectului: Cum ajung profesor/antrenor? - CAPA

Acord de grant nr. **321/SGU/PV/III din data de 18.06.2020**

**Termeni de referinţă pentru servicii de consultanţă**

**CONSULTANȚI INDIVIDUALI - STUDENȚI SUPRAVEGHETORI**

**1. CONTEXT**

**Proiectul privind Învățământul Secundar (Romania Secondary Education Project – ROSE),** în valoare totală de 200 de milioane de euro, este **finanțat integral de BIRD**, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și* ***Banca Internațională pentru Reconstrucție și Dezvoltare****, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către **Ministerul Educației Naționale**, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt **îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.**

În baza Acordului de Grant nr. **321/SGU/PV/III din data de 18.06.2020**, semnat cu MEN-UMPFE, Universitatea „Alexandru Ioan Cuza” din Iaşi a accesat în cadrul Schemei de granturi pentru universităţi – Programe de vară de tip punte (SGCU – PV) un grant în valoare de **374.940,00 Lei** pentru implementarea subproiectului **„Cum ajung profesor/antrenor?- CAPA** și intenționează să utilizeze o parte din fonduri pentru servicii de consultanță pentru implementarea activităților operaționale ale grupului țintă.

**ACTIVITĂTILE SPECIFICE PENTRU STUDENȚII SUPRAVEGHETORI:**

Pentru realizarea proiectului, va fi implicată o echipă de specialişti din comunitatea academică (cadre didactice, studenți și personal administrativ) care vor asigura efectuarea tuturor activităților Școlii de vară. Pentru o desfășurare optimă a cursurilor de vară, elevii participanți vor fi coordonați şi supervizați îndeaproape de 6 consultanți supraveghetori în anul al doilea de implementare, selectați prin competiție deschisă şi angajați în proiect.

Studenții consultanți vor asista grupul de elevi pe toată perioada desfășurării școlii de vară. Aceștia vor avea un rol determinant în succesul sub-proiectului prin implicarea lor în calitate de consultanți individuali (prin selecție organizată conform *Ghidului de implementare pentru realizarea achizițiilor în cadrul granturilor*). Studenții supraveghetori vor asista tutorii la desfășurarea cursurilor, atelierelor de lucru, vizitelor de studiu, activităților recreative şi culturale, competițiilor sportive, pe toată perioada de derulare a activităţii sub-proiectului şi vor desfăşura activităţi de grup cu elevii în vederea creării unei atmosfere studenţeşti.

În cadrul cursurilor, atelierelor de lucru, elevii vor fi antrenați în activităţi academice variate şi vor lucra în echipă, accentul fiind pus pe partea aplicativă.

Consultanţii individuali vor însoţi grupul de elevi spre locaţiile de desfăşurare a activităţii, vor asigura îndrumarea elevilor şi supravegherea acestora pe toată perioada de derulare a activităţii sub-proiectului şi vor desfăşura activităţi de grup cu elevii în vederea creării unei atmosfere studenţeşti. Aceștia vor asista grupul de elevi pe toată perioada desfășurării școlii de vară inclusiv pe perioada în care aceștia se află la locul de cazare din cadrul campusului studențesc. Concret, îi vor însoți și conduce pe elevi la cămin, la cantină, la sălile de curs sau la alte destinații cuprinse în programul școlii de vară.

Consultanții vor ajuta elevii să se cunoască între ei prin organizarea unor activități de socializare precum: jocuri educative, concursuri de cultură generală, seri muzicale, etc., pentru care vor cere acordul și sprijinul echipei de implementare.

În caz de nevoie, la solicitarea membrilor echipei de implementare, consultanții vor însoți unul/mai mulți elevi la cabinetul medical, la agenția CFR sau la alte destinații necesare.

Consultanții vor informa imediat pe membrii echipei de implementare despre orice situație neprevăzută apărută pe timpul monitorizării elevilor, în timpul zilei sau nopții

**2. OBIECTIV**

Obiectivul acestor servicii de consultanță este reprezentat de implicarea studenţilor Universităţii în supravegherea elevilor pe toată durata şederii acestora, astfel încât să fie asigurată siguranţa acestora.

Consultanții individuali pot fi studenți ai ciclului de licență, master sau doctorat ai Universităţii „Alexandru Ioan Cuza” din Iaşi sau absolvenți 2021.

**3. SCOPUL SERVICIILOR**

În vederea îndeplinirii obiectivului serviciilor, consultantul va realiza următoarele activităţi:

- vor asigura îndrumarea elevilor pe toată perioada de derulare a activităţilor sub-proiectului;

- vor împărtăşi din experienţa lor de student, oferind consiliere şi sfaturi pozitive legate de metode de învăţare, comportament faţă de profesori, gestionare a timpului mai ales în timpul sesiunilor de examene, aplicare pentru burse Erasmus sau pentru alte posibilităţi de obţinere a unor stagii de practică sau studiu în ţară sau străinătate etc.;

- vor derula activităţi specifice cu elevii în vederea dezvoltării unor aptitudini referitoare la comunicare academică scrisă sau verbală, susţinerea de prezentări, lucru în echipă etc.;

- vor oferi sfaturi elevilor cu privire la modalităţi creative şi frumoase de petrecere a timpului liber ca student în Iaşi;

- vor împărtăşi din cunoştinţele şi experienţele lor privitoare la însemnătatea istorico-culturală a oraşului Iaşi;

- realizarea momentelor de jocuri și socializare;

- animarea timpului petrecut cu elevii din grupul țintă, în vederea creării unei atmosfere de studenţie;

- interacțiunea cu elevii și oferirea de sfaturi cu privire la modalităţile creative şi frumoase de petrecere a timpului liber ca student în Iaşi.

**4. LIVRABILE**

Ca rezultat al serviciilor descrise mai sus, Consultantul va trebui să transmită un raport de realizare a activităţilor (descriptiv), elaborat de către consultantul individual, privind toate activităţile pe care le-a realizat pe perioada exercitării contractului de consultanţă.

**5. CERINȚE PRIVIND CALIFICAREA CONSULTANȚILOR**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi pentru universităţi – Programe de vară de tip punte (SGCU – PV), conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

**Competenţele minime** solicitate din partea consultanților supraveghetori sunt următoarele:

* Student în ciclul de studii universitare de licenţă, master sau doctorat în cadrul Universităţii „Alexandru Ioan Cuza” din Iaşi sau absolvent al UAIC 2021[[1]](#footnote-1);
* Student fără abateri disciplinare în activitatea academică[[2]](#footnote-2).

**6. ALȚI TERMENI RELEVANȚI**

**Perioadă de implementare/Durata serviciilor:** *22.08.2021–04.09.2021, 14 zile, 112 ore.*

**LOCAȚIE DE DESFĂȘURARE**

Având în vedere specificul activităților în care aceștia vor fi implicați, locațiile de desfășurare vor fi: Universitatea „Alexandru Ioan Cuza” din Iaşi, Facultatea de Educație Fizică și Sport, campus UAIC, cămine, Muzee din Iaşi, Ateneul Tătăraşi, Oraşul Iaşi: Sedii ale administraţiei publice locale pe care le vizitează elevii, teatru, muzee şi alte obiective culturale şi religioase ale oraşului, care întră în programul de vizitare al elevilor.

**RAPORTARE**

Consultantul va elabora și va transmite: un raport de realizare a activităţilor (descriptiv) în care fiecare detaliază activităţile pe care le-a realizat pe perioada exercitării contractului de consultanţă.

**FACILITĂŢI OFERITE DE BENEFICIAR:**

* Acces la spaţiu/birou dotat cu calculator, în cazul în care consultantul individual – student are de realizat o sarcină care presupune muncă de birou;
* Acces la spaţiu de cazare şi masă în campusul Universităţii, în apropierea elevilor – beneficiari ai programului de vară;
* Acces la documente ale proiectului în măsura în care este necesar pentru îndeplinirea unor sarcini de către consultantul individual;
* Acces la materiale de publicitate în vederea distribuirii acestora elevilor beneficiari;
* Acces la consumabilele achiziţionate prin proiect în măsura în care este necesar pentru îndeplinirea unor sarcini pentru realizarea activităţilor de către consultantul individual.

**CONFIDENȚIALITATE**

Consultantul nu trebuie sa comunice nici unei persoane sau entități vreo informație confidențială obținută pe parcursul realizării serviciilor propuse.

**DREPTURI DE PROPRIETATE INTELECTUALĂ**

Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.

1. Dovedită prin adeverință de student eliberată de Secretariatul Facultății [↑](#footnote-ref-1)
2. Se va atașa o declarație pe propria răspundere [↑](#footnote-ref-2)